b'\n_START_ARTICLE_\nChuchujaus provincija\n_START_SECTION_\nIstorija\n_START_PARAGRAPH_\nIkikolumbinio laikotarpio gyventojai, kurie v\xc4\x97liau susimai\xc5\xa1\xc4\x97 su inkais per j\xc5\xb3 pl\xc4\x97timosi period\xc4\x85 praktikavo agrokult\xc5\xabr\xc4\x85 ir prijaukino guanakus. Jie tur\xc4\x97jo namus, pastatytus i\xc5\xa1 molio, ir pastatytas akmens tvirtoves apsaugoti j\xc5\xb3 gyvenvietes. Vienas i\xc5\xa1 toki\xc5\xb3 tvirtovi\xc5\xb3 pavyzd\xc5\xbei\xc5\xb3 yra Pucar\xc3\xa1 de Tilcara. Pucar\xc3\xa1 rei\xc5\xa1kia \xe2\x80\x9etvirtov\xc4\x97\xe2\x80\x9c (\xc5\xbeodis taip pat naudojamas Argentinos koviniams l\xc4\x97ktuvams Pucara). Jau 1593\xc2\xa0m. Chuchujaus sl\xc4\x97nyje Francisco de Arga\xc3\xb1araz y Murgu\xc3\xada pastangomis buvo \xc4\xafkurta nedidel\xc4\x97 gyvenviet\xc4\x97. Nepaisant calchaqu\xc3\xades ir omaguacas gen\xc4\x8di\xc5\xb3 u\xc5\xbepuldin\xc4\x97jim\xc5\xb3, kolonizatori\xc5\xb3 skai\xc4\x8dius ir veiklumas augo ir tvirt\xc4\x97jo._NEWLINE_XVII a. pabaigoje muitin\xc4\x97 prie Peru Vicekaralyst\xc4\x97s persik\xc4\x97l\xc4\x97 i\xc5\xa1 Kordobos \xc4\xaf Chuchuj\xc5\xb3. Su atsiskyrimu nuo Peru ir La Platos Vicekaralyst\xc4\x97s susik\xc5\xabrimu, Chuchujus prarado savo svarbum\xc4\x85 ir jo populiacija \xc4\x97m\xc4\x97 ma\xc5\xbe\xc4\x97ti._NEWLINE_Per Gegu\xc5\xbe\xc4\x97s Revoliucij\xc4\x85 ir Jungtini\xc5\xb3 Piet\xc5\xb3 Provincij\xc5\xb3 nepriklausomyb\xc4\x97s m\xc5\xab\xc5\xa1ius did\xc5\xbeioji konfrontacijos dalis \xc4\x97m\xc4\x97 viet\xc4\x85 Peru, nes ispanai koncentravo j\xc5\xb3 galias Peru. Chuchujaus gyventojai tur\xc4\x97jo i\xc5\xa1k\xc4\x99sti jo egzod\xc4\x85, masin\xc4\x99 evakuacij\xc4\x85 su degintos \xc5\xbeem\xc4\x97s politika, lydima generolo Manuel Belgrano. Galiausiai ispanai pasidav\xc4\x97, bet karas rimtai paveik\xc4\x97 rajono \xc5\xabk\xc4\xaf._NEWLINE_Po ilgos serijos vidaus konflikt\xc5\xb3, provincija, dabar atskirta nuo Tukumano ir Saltos provincij\xc5\xb3, prasid\xc4\x97jo ekonominis ir socialinis pager\xc4\x97jimas, ir XIX a. pabaigoje i\xc5\xa1kilo cukranendri\xc5\xb3 pramon\xc4\x97. Po sekan\xc4\x8dio am\xc5\xbeiaus prad\xc5\xbeios, gele\xc5\xbeinkelis jau jung\xc4\x97 provincij\xc4\x85 su Buenos Air\xc4\x97mis, ir La Pasu (Bolivija)._NEWLINE_Pramon\xc4\x97je buvo pirma: XIX a. penktame de\xc5\xa1imtmetyje prad\xc4\x97ta konstruoti pirma metalo produkcijos krosnis \xc5\xa1alyje ir 1969\xc2\xa0m. atrasta nafta, valdoma YPF kompanijos.\n_START_SECTION_\nGeografija ir klimatas\n_START_PARAGRAPH_\nProvincija i\xc5\xa1sid\xc4\x97s\xc4\x8diusi \xc5\xa0iaur\xc4\x97s Vakar\xc5\xb3 Argentinos regione. Yra trys Chuchujaus pagrindin\xc4\x97s teritorijos: Altiplanas\xc2\xa0\xe2\x80\x93 3500\xc2\xa0m auk\xc5\xa1\xc4\x8dio plok\xc5\xa1\xc4\x8diakalnis su 5000\xc2\xa0m auk\xc5\xa1\xc4\x8dio vir\xc5\xa1\xc5\xabn\xc4\x97mis u\xc5\xbeima did\xc5\xbei\xc4\x85j\xc4\x85 dal\xc4\xaf provincijos. Centrin\xc4\x99 dal\xc4\xaf u\xc5\xbeima And\xc5\xb3 kalnai (1000\xe2\x80\x933500\xc2\xa0m auk\xc5\xa1\xc4\x8dio), per kuriuos nusidriek\xc4\x99s Quebrada de Humahuaca kanjonas. Pietry\xc4\x8diuose, kalnag\xc5\xabbriai nusileid\xc5\xbeia iki Gran \xc4\x8ciako lygum\xc5\xb3._NEWLINE_D\xc4\x97l auk\xc5\xa1\xc4\x8dio ir klimato skirtum\xc5\xb3 susidaro daug apleist\xc5\xb3 teritorij\xc5\xb3 toki\xc5\xb3 kaip Salinas Grandes druskos kasyklos, subtropin\xc4\x97s Las Yungas d\xc5\xbeiungl\xc4\x97s._NEWLINE_Nepaisant skirting\xc5\xb3 rajon\xc5\xb3, Chuchujaus srities teritorija daugiausiai sausa ir aptinkama daug pusdykumi\xc5\xb3, i\xc5\xa1skyrus San Francisko up\xc4\x97s El Ramal sl\xc4\x97n\xc4\xaf. Vyrauja subtropinis; kar\xc5\xa1tas ir sausas klimatas. \xc4\x8cia u\xc5\xbefiksuojami did\xc5\xbeiausi klimatiniai skirtumai (nuo d\xc5\xbeiungli\xc5\xb3 iki dykum\xc5\xb3) visoje Argentinoje. Temperat\xc5\xabros skirtumai dien\xc4\x85 ir nakt\xc4\xaf didesni kalnuose nei lygumose ar sl\xc4\x97niuose. \xc4\xae vakarus nuo San Fransisko up\xc4\x97s itin stinga krituli\xc5\xb3. Da\xc5\xbenos sausros._NEWLINE_Grand\xc4\x97s ir San Fransisko up\xc4\x97s priklauso Bermecho baseinui. San Chuanas, La Quiaca, Yavi ir Sansanos up\xc4\x97s priklauso Pilkomajo baseinui. Vakaruose gausyb\xc4\x97 drusking\xc5\xb3 e\xc5\xbeer\xc5\xb3 (Laguna de Pozuelos, Vilama ir kt.) bei druskos lygum\xc5\xb3 (Salinas Grandes, Salar de Cauchar\xc3\xad ir kt.).\n_START_SECTION_\nEkonomika\n_START_PARAGRAPH_\nPagrindin\xc4\x97 \xc5\xabkin\xc4\x97 kult\xc5\xabra yra cukranendr\xc4\x97, jos visa pramon\xc4\x97 atstovauja daugiau nei pus\xc4\x99 visos provincijos produkcijos, ir 30\xc2\xa0% nacionalin\xc4\x97s cukraus pramon\xc4\x97s. Antroji pagal dyd\xc4\xaf ir aktyvum\xc4\x85 kult\xc5\xabra yra tabakas, kultivuojamas pietrytiniame sl\xc4\x97nyje, \xc4\x8cia yra pagrindinis nacionalinis gamintojas. Kituose pas\xc4\x97liuose auginamos pupos, citrusai, pomidorai, ir kitos dar\xc5\xbeov\xc4\x97s vietiniam naudojimui._NEWLINE_Chuchujus yra antras \xc5\xa1alyje plieno tiek\xc4\x97jas, naudojant Alta Horno i\xc5\xa1gaut\xc4\x85 gele\xc5\xbe\xc4\xaf. Be to vykdoma cinko, sidabro, \xc5\xa1vino, vario, aukso, salietros, boro, pota\xc5\xa1o gavyba. Caimancito vietov\xc4\x97je siurbiama nafta ir gamtin\xc4\x97s dujos. Druskos kasimas i\xc5\xa1 Salinas Grandes druskos baseino, ir popieriaus gamyba naudojant Chuchujaus mi\xc5\xa1k\xc5\xb3 med\xc5\xbeius sudaro 20\xc2\xa0% pramon\xc4\x97s srities produkto._NEWLINE_Galvijai ir o\xc5\xbekos pienui, vilnai yra ma\xc5\xbeai naudojami, palyginus su lamomis, vikunijomis ir guanakais.\n_START_SECTION_\nTurizmas\n_START_PARAGRAPH_\nTai labai svarbi ir dar auganti \xc5\xa1aka, daugiausiai lankosi argentinie\xc4\x8diai turistai (80\xc2\xa0%), turistai i\xc5\xa1 Piet\xc5\xb3 Amerikos \xc5\xa1ali\xc5\xb3 (12\xc2\xa0%) ir Europos (7\xc2\xa0%). Daugiausiai turist\xc5\xb3 pradeda tyrin\xc4\x97ti provincij\xc4\x85 nuo San Salvadoro de Chuchujaus. Horacio Guzm\xc3\xa1no tarptautinis aerouostas, 34\xc2\xa0km nuo miesto, jungia provincij\xc4\x85 su Buenos Air\xc4\x97mis, Kordoba, ir kai kuriomis vietomis Bolivijoje._NEWLINE_Be fantasti\xc5\xa1ko \xc5\xbeem\xc4\x97s spalv\xc5\xb3 kontrasto ir strukt\xc5\xabros, turistus taip pat patraukia ry\xc5\xa1kios vietini\xc5\xb3 gyventoj\xc5\xb3 \xc5\xa1aknys Chuchujaus kult\xc5\xabroje. Aimar\xc5\xb3 ir ke\xc4\x8duj\xc5\xb3 kult\xc5\xabros egzistuoja greta \xc5\xa1iame rajone, o ink\xc5\xb3 liekanos yra gan gerai i\xc5\xa1saugotos._NEWLINE_Turistai, kurie atvyksta \xc4\xaf Chuchuj\xc5\xb3 aplanko Quebrada de Humahuaca (\xc4\xaftrauktas \xc4\xaf UNESCO pasaulio paveldo s\xc4\x85ra\xc5\xa1\xc4\x85) rajonus ir j\xc5\xb3 Cerro de los Siete Colores, Pucar\xc3\xa1 de Tilcara, Salinas Grandes ir kitus ma\xc5\xbeus miestelius. Kitos da\xc5\xbenai lankomos vietov\xc4\x97s, tai Calilegua nacionalinis parkas Las Yungas d\xc5\xbeiungl\xc4\x97se, La Quiaca, Laguna de Pozuelos ir Laguna Guayatayoc vietin\xc4\x97s reik\xc5\xa1m\xc4\x97s rezervatai.'